Běła Woda (AK/SN). Drjewjany móst nad Brusnikom (Braunsteich) w Běłej Wodźe dyrbja saněrować. Za to je so njedawno měšćanska rada wuprajiła. Jednohłósnje hłosowachu tam radźićeljo za próstwu frakcije Klartext, financne srědki z etata přewostajić za zwěsćenje kóštow. Tak sćěhuja radźićeljo poručenja hłowneho a socialneho wuběrka kaž tež wuběrka za twarstwo a hospodarstwo z januara. Měšćanska rada je zarjadnistwu nadawk dała, w lětušim etaće za to 10 000 eurow zaplanować. Zdobom ma wone pruwować, hač móhli wěcywustojneho ze spěchowanskich srědkow zapłaćić. Hižo před lětomaj běše rěč wo tym, móst wobnowić. Wyši měšćanosta Torsten Pötzsch (Klartext) pak bě tehdy podšmórnył, zo budźe móst hakle pozdźišo saněrowany.
szl_Latn